AndreaBozzo/ceres-open-data-index huggingface dataset:
Ekonomski vidiki prestrukturiranja lesnopredelovalne panoge v Republiki Sloveniji (ŠTUDIJA)

Izhajajoč iz predhodnih strategij in razvojnih usmeritev RS za širše področje lesarstva, ob upoštevanju načel trajnostnega razvoja in sprejetih zavez za blaženje in prilagajanje na podnebne spremembe, je ministrstvo predpostavilo štiri cilje, ki bi jih dosegli s pripravo in/ali optimizacijo strateških razvojnih dokumentov ter politik. S pripravo razvojnih ukrepov za hitrejšo rast lesno predelovalne verige naj bi do leta 2030 dosegli: a) da se količina v Sloveniji predelane hlodovine poveča na najmanj 3 mio m3 letno, b) da se prihodki od prodaje povečajo na najmanj 2,5 mld. EUR letno, c) da se dodane vrednosti v sektorju poveča na nivo povprečja predelovalne industrije Slovenije in d) da se število zaposlenih v lesni industriji poveča na 18.000 do 20.000. 
Ministrstvo je identificiralo enajst možnih smeri predelave lesa, v katerih bi potencialni prebojni projekti lahko pripomogli k doseganju zadanih ciljev. Zato se je pripravil Model razporeditve predelave količin lesa, ki izračuna oceno najvišjega možnega prihodka od prodaje, ki bi ga lahko dosegli z razporeditvijo in predelavo ciljnih 3 mio m3 okroglega lesa.


Tags: Lesnopredelovalna panoga, modeli, podnebna politika
Organization: MINISTRSTVO ZA GOSPODARSTVO, TURIZEM IN ŠPORT
Razvoj sistema za enovito zaznavanje fizičnih sprememb v prostoru z umetno inteligenco in novimi tehnologijami (ŠTUDIJA)

Namen študije je bil razviti koncept sistema za enovito zaznavanje fizičnih sprememb v prostoru z umetno inteligenco in drugimi novimi tehnologijami.  Cilji naloge so bili pregled in analiza obstoječih konceptov zaznavanja sprememb v prostoru ter pregled tehničnih rešitev; analiza državnih sistemov na področju zaznavanja fizičnih sprememb v prostoru z umetno inteligenco in drugimi novimi tehnologijami v geoprostorsko razvitih državah, pregled dobrih praks in analiza smeri razvoja; priprava koncepta sistema za enovito zaznavanje fizičnih sprememb v prostoru z umetno inteligenco in drugimi novimi tehnologijami na državnem nivoju za potrebe geodezije, prostora, inšpekcije, vod ipd. ter priprava načrta implementacije sistema za enovito zaznavanje fizičnih sprememb v prostoru z umetno inteligenco in drugimi novimi tehnologijami.

Tags: daljinsko zaznavanje, prostorski podatki, satelitski posnetek, umetna inteligenca
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Kontrola, izboljšava in verifikacija modela trikotniške transformacije za potrebe prehoda sloja ZK in drugih prostorskih podatkovnih zbirk iz D48/GK v D96/TM

Rezultat študije je nova, izboljšana različica vsedržavnega modela trikotniške transformacije (različica 4.0) in seznam priporočil naročniku, ki se nanašajo na transformacijo najkakovostnejših prostorskih podatkov v državi v D 96/TM. Posebej so izpostavljena območja kakovostnih podatkov zemljiškega katastra, kjer so težave z ujemanjem temeljnih in izmeritvenih mrež in jih bo pri prehodu v novi koordinatni referenčni sistem treba obravnavati ločeno.

Tags: D 96TM, KAKOVOST, transformacija, zemljiški kataster
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Uporaba umetne inteligence v sistemu množičnega vrednotenja nepremičnin (ŠTUDIJA)

Glavni cilji projekta Uporaba umetne inteligence v sistemu množičnega vrednotenja nepremičnin so raziskovanje in nadgradnja obstoječih podatkov, razvoj napovedovalnih modelov, analiza tržnih trendov in predlogi sprememb pri coniranju z namenom zagotavljanja bolj točnih in transparentnih ocen vrednosti nepremičnin. Med ključnimi aktivnostmi smo se posvetili izgradnji in integraciji različnih statističnih modelov in modelov strojnega učenja, kot so Prophet, LSTM in Random Forest, za napovedovanje vrednosti nepremičnin, modelom ARIMA za izračunavanje in napoved trenda gibanja cen kot tudi modeli za izračun vrednosti za napoved vrednosti referenčnih nepremičnin na
posameznih območjih.

Tags: model vrednotenja, nepremičnina, vrednosti, vrednotenje
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Energija za ogrevanje stanovanj in sanitarne vode po načinu ogrevanja (%), gospodinjstva, Slovenija, letno

V tej zbirki so samodejno zajeti metapodatki, katerih vir je VLADA REPUBLIKE SLOVENIJE STATISTIČNI URAD REPUBLIKE SLOVENIJE in ustrezajo izvorni zbirki z naslovom "Energija za ogrevanje stanovanj in sanitarne vode po načinu ogrevanja (%), gospodinjstva, Slovenija, letno".

Dejanski podatki so na voljo v formatu PC-Axis (.px). Med dodatnimi povezavami lahko dostopate do strani izvornega portala za vpogled in izbor podatkov, na voljo pa je tudi program PX-Win, ki si ga lahko brezplačno prenesete. Oba omogočata izbor podatkov za prikaz, spreminjanje oblike izpisa in shranjevanje v različne formate, poleg tega pa tudi pregledovanje in izpis tabel neomejene velikosti ter nekaj osnovnih statističnih analiz in grafičnih prikazov.

Tags: Statistični urad Republike Slovenije, statistični podatki
Organization: VLADA REPUBLIKE SLOVENIJE STATISTIČNI URAD REPUBLIKE SLOVENIJE
Uporaba alternativnih tehnik daljinskega zaznavanja (analize stanja in možnosti DZ) (ŠTUDIJA)

V študiji so bile preučene druge tehnike daljinskega zaznavanja (DZ), ki bi bile uporabne za pridobitev prostorskih podatkov, ki bi bili uporabni predvsem pri delu javne uprave. 

Tags: daljinsko zaznavanje, satelitski posnetek
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Stalna geodetska znamenja kot temelj za kakovostno delovanje geodetske stroke (ŠTUDIJA)

Geodetska znamenja se na terenu pojavljajo v različnih oblikah, kot stebri, stolpi, mejni kamni, reperji, posamezne označbe na naravnih in grajenih objektih ali celo kot samostojni manjši zidani objekti. Ne glede na starost, vrsto in namen postavitve stalnih geodetskih znamenj, le-ta v večini primerov predstavljajo geodetske točke, ki materializirajo koordinatne sisteme ali zemljiško-lastniška razmerja na nekem območju, ki v znatni meri obstajajo še danes in imajo poleg povsem praktične vrednosti tudi zgodovinsko vrednost. V študiji je bila zasnovana metodologija za popis, vrednotenje in uporabo stalnih geodetskih znamenj, opravljeno pa je bilo tudi modeliranje digitalne zbirke pomembnih stalnih geodetskih znamenj.

Tags: arhiv, geodetska mreža, geodetska znamenja, trigonometrične točke
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Razvoj usmeritev za izboljšanje semanitčne medopravilnosti na področju upravljanja prostorskih zbirk podatkov in geoinformatike v Sloveniji (ŠTUDIJA)

V študiji so bile pregledane semantične spletne tehnologije za geoprostorske podatke in predlogi semantičnih referenčnih sistemov za geografski prostor. Na tej osnovi so bile izbrane primerne podatkovne sheme in šifranti GURS, za katere so bile izdelane usmeritve za upravljanje procesa semantičnega povezovanja.

Tags: interoperabilnost, medopravilnost, prostorski podatki, semantika
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Implementacija kombinirane geodetske mreže in višinske komponente ESRS v državni geodetski referenčni sistem (ŠTUDIJA)

Študija sestoji iz treh sklopov. V prvem sklopu je bila analizirana kakovost opravljenih meritev na točkah 0. reda, vzpostavljen nadzor delovanja kombinirane geodetske mreže ter zasnovano in vzpostavljeno spremljanje položajne stabilnosti koordinatnega sistema. V drugem sklopu je bil določen nov državni vertikalni datum in pripravljen protokol prehoda. V tretjem sklopu je bila opravljena prva faza izračuna novega geoida.

Tags: Referenčni koordinatni sistemi, državni prostorski koordinatni sistem, horizontalni sistem, višinski sistem
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
GeoBIM in državni geodetski podatki (ŠTUDIJA)

Študija je vključevala raziskavo in testiranje celostnega prilagajanja geodetskih podatkov konceptu GeoBIM, in sicer z vidika tehnologije in organizacije zajema, geometrične in topološke prilagoditve, ter zakonodajnih okvirov za implementacijo. Pri tem je, ob upoštevanju pristojnosti in nalog naročnika (Geodetska uprava RS) ter stroškov procesa, bilo ugotovljeno, kje je nadgradnja v 3D obliko smiselna.

Tags: 3D, BIM, daljinsko zaznavanje, stavbe
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Analiza možnosti izboljšave položajne točnosti, natančnosti in zanesljivosti zveznega grafičnega sloja zemljiškega katastra (ZKP) (ŠTUDIJA)

Namen študije je bil ugotoviti možnost izboljšave podatkov grafičnega podsistema zemljiškega katastra na območjih pretežne grafične izmere, ki so se praviloma tudi vzdrževali grafično (grafični vklopi izmerjenih parcel oz. mejnih točk) in kjer so bile izvedene tudi numerične izmere absolutnega položaja katastrskih mejnih točk s statusom zemljiškokatastrskih točk (ZK-točke). Raziskane so bile možnosti za povečanje stopnje homogenosti natančnosti podatkov o položaju mejnih točk ZKP in s tem povečanje točnosti podatkov o položaju, tako da bi bilo mogoče izboljšati podatke o položaju točk in posledično parcelnih mej, z oceno njihove kakovosti za vsako točko v podatkovnem nizu.

Tags: grafika, točnost, zemljiški kataster
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Analiza delovanja GNSS omrežij (2024) (ŠTUDIJA)

Namen študije je bila obdelava opazovanj GNSS stalno delujočih postaj na območju Slovenije (omrežji SIGNAL in 0. red), njene ožje (omrežje EPN) in širše okolice (omrežje IGS). Časovno obdobje izračuna dnevnih datotek RINEX obsega tri leta, od 21. 3. 2021 (80. dan leta 2021, GPS teden 2150) do vključno 23. 3. 2024 (83. dan v letu 2024, GPS teden 2306). Rezultati študije predstavljajo najboljši geokinematski model na osnovi stalno delujočih postaj GNSS na območju Slovenije.

Tags: EPN, GNSS omrežja, SIGNAL, časovne vrste
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Analitični del delovanja GNSS omrežij (2023) (ŠTUDIJA)

Namen študije je bila obdelava opazovanj GNSS stalno delujočih postaj na območju Slovenije (omrežji SIGNAL in 0. red), njene ožje (omrežje EPN) in širše okolice (omrežje IGS). Študija pa prikazuje tudi praktično izgradnjo protokola izračuna končnih koordinat in pripadajočih vektorjev hitrosti postaj GNSS na območju Slovenije, kjer upoštevamo vse možne dogodke na postajah GNSS. Postaje GNSS razvrstimo v dve kategoriji, prva so postaje omrežja EPN, ki nam predstavljajo referenčne postaje GNSS, druge pa so vse ostale postaje GNSS, katerim želimo določiti koordinate in vektorje hitrosti.

Tags: EPN, GNSS omrežja, SIGNAL, časovne vrste
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Analitični del delovanja GNSS omrežij (2021) (ŠTUDIJA)

Namen študije je bila obdelava opazovanj GNSS stalno delujočih postaj na območju Slovenije (omrežji SIGNAL in 0. red), njene ožje (omrežje EPN) in širše okolice (omrežje IGS). Časovno obdobje, za katero so opazovanja obdelana, so od maja do novembra 2021. 

Tags: EPN, GNSS omrežja, SIGNAL, časovne vrste
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Empirična analiza v zvezi s kaznivimi dejanji zoper spolno nedotakljivost s pregledom možnih modelov novih zakonski rešitev (ŠTUDIJA)

Empirična analiza v zvezi s kaznivimi dejanji zoper spolno nedotakljivost s pregledom možnih modelov novih zakonski rešitev, ki jo je za Ministrstvo za pravosodje pripravil Inštitut za kriminologijo pri Pravni fakulteti v Ljubljani.

Tags: empirična študija, študija
Organization: MINISTRSTVO ZA PRAVOSODJE
Študija podnebnega svežnja "Fit for 55" (ŠTUDIJA)

Fit for 55 je sveženj zakonodajnih predlogov EU, ki ga je Evropska komisija napovedala septembra 2020 in ga pripravlja za optimalnejše doseganje ciljev Evropskega zelenega dogovora.
Za Slovenijo, kot zeleno državo, je ključno, da se proaktivno odzove na prihajajoče predloge zakonodajnih sprememb v svežnju Fit for 55, zavzame vlogo vodenja z zgledom, pri tem pa naj se povezuje z drugimi članicami EU pri odzivih, kjer imajo podobna mnenja. Bistvene ugotovitve v študiji so zajete v več kot 50 predlogih odzivov na predvidene zakonodajne predloge svežnja Fit for 55, ter več kot 75 predlaganih ukrepov po sektorjih


Tags: okoljska politika, podnebje
Organization: MINISTRSTVO ZA GOSPODARSTVO, TURIZEM IN ŠPORT
Seznam organov za slovenska tehnična soglasja

Zbirka podatkov obsega seznam organov, ki za neharmonizirane gradbene proizvode podeljujejo slovenska tehnična soglasja, skupaj s področji gradbenih proizvodov, za katera so imenovani. Neharmonizirani gradbeni proizvodi so gradbeni proizvodi, za katere ne obstaja harmonizirana tehnična specifikacija, torej niso zajeti v harmoniziranem standardu oziroma zanje ne obstaja evropski ocenjevalni dokument. Slovensko tehnično soglasje je eden od načinov, kako proizvajalec dokaže lastnosti neharmoniziranega gradbenega proizvoda, in je podlaga za izjavo o lastnostih gradbenega proizvoda.

Tags: dajanje na trg, gradbeni proizvodi, neharmonizirani proizvodi, ocenjevanje lastnosti
Organization: MINISTRSTVO ZA GOSPODARSTVO, TURIZEM IN ŠPORT
Seznam sklepov Evropske komisije, v katerih so določeni sistemi ocenjevanja in preverjanja nespremenljivosti lastnosti gradbenih proizvodov

Zbirka podatkov vsebuje seznam sklepov Evropske komisije, v katerih so določeni sistemi ocenjevanja in preverjanja nespremenljivosti lastnosti bistvenih značilnosti gradbenih proizvodov, gradbenih proizvodov oziroma družin gradbenih proizvodov (sistem AVCP). Tako določen sistem AVCP uporabi proizvajalec gradbenega proizvoda za oceno in preverjanje lastnosti gradbenega proizvoda, ki ga želi dati na trg. 

Gre za seznam sklepov Evropske komisije, ki so bili tekom let lahko tudi spremenjeni. V zbirki se nahajajo povezave na konsolidirano besedilo sklepov z vključenimi spremembami, vendar je konsolidirano besedilo zgolj informativne narave. Prvoten sklep in njegove spremembe pa so dostopne na isti povezavi.

Tags: dajanje na trg, gradbeni proizvodi, ocenjevanje in preverjanje nespremenljivosti lastnosti, sistem AVCP
Organization: MINISTRSTVO ZA GOSPODARSTVO, TURIZEM IN ŠPORT
Zmanjševanje in odpravljanje diskriminacije na podlagi etničnega porekla, „rase“ in/ali vere (ŠTUDIJA)

Zaključno poročilo raziskovalnega projekta, ki ga je izvedel Mirovni inštitut, vsebuje pregled razpoložljivih virov podatkov o enakopravnosti, enaki obravnavi in enakih možnostih (equality data) po področjih družbenega življenja, kjer prihaja do diskriminacije na podlagi etničnosti, nacionalnosti, »rase« in/ali vere. EU in drugi mednarodni nadzorni mehanizmi opozarjajo Slovenijo na pomanjkanje preglednih, razčlenjenih in verodostojnih podatkov o obstoju diskriminacije glede na osebnih okoliščin narodnosti, državljanstva, barve kože in vere.

Povzeti so rezultati situacijskega testiranja ter druge kvalitativne in kvantitativne analize, ki opredeljujejo področja življenja in življenjske situacije, v katerih najpogosteje prihaja do diskriminacije zaradi osebnih okoliščin etničnosti, »rase«, nacionalnosti in/ali vere.

Analiza stanja je pokazala, da v Sloveniji primanjkuje podatkov o izkušnjah z diskriminacijo, ki bi bili pridobljeni neposredno od pripadnikov manjšinskih skupin in bi omogočali opredelitev najbolj problematičnih področij življenja, in podatkov, ki bi neposredno dokazovali diskriminacijo.

Raziskovalci so izvedli terensko raziskavo, ki je obsegala: spletno anketo, situacijska testiranja ter poglobljene polstrukturirane ekspertne intervjuje.

Tags: Romi, diskriminacija, etnična manjšina, migranti, narodnost, priseljenci, rasa, rasna diskriminacija, tujci, vera
Organization: ZAGOVORNIK NAČELA ENAKOSTI
Ključni rezultati javnomnenjske raziskave »Raziskava o diskriminaciji 2022« (ŠTUDIJA)

Zagovornik je v letu 2022 opravil javnomnenjsko raziskavo »Raziskava o diskriminaciji 2022« (javnomnenjska raziskava) z namenom razumevanja stanja in spremljanja trendov glede diskriminacije v širši javnosti. Zagovornik je v preteklosti že izvedel raziskavi »Percepcija diskriminacije v Sloveniji — raziskava javnega mnenja« ter »Dojemanje in izkušnje z diskriminacijo v Sloveniji v letu 2020«, in sicer v letih 2017 in 2020.   
 
Namen javnomnenjskih raziskav je pridobiti vpogled v stališča in izkušnje prebivalcev glede diskriminacije med splošno populacijo. Zato je Zagovornik skupaj z Inštitutom za raziskovanje trga in medijev Mediana, d. o. o., ki je izvedel raziskavo, pripravil poseben anketni vprašalnik. Raziskovalna metoda je bila kombinacija računalniško podprtega telefonskega anketiranja in računalniško podprtega spletnega anketiranja. Anketiranje se je izvajalo med 19. in 29. septembrom 2022.


Tags: diskriminacija, enakost, predsodki, socialna distanca, stališča
Organization: ZAGOVORNIK NAČELA ENAKOSTI
Ključni rezultati javnomnenjske raziskave »Dojemanje in izkušnje z diskriminacijo v Sloveniji v letu 2020« (ŠTUDIJA)

Zagovornik je v letu 2020 naročil javnomnenjsko raziskavo »Dojemanje in izkušnje z diskriminacijo v Sloveniji v letu 2020« (javnomnenjska raziskava). Gre za dopolnitev oziroma nadgradnjo raziskave »Percepcija diskriminacije v Sloveniji — raziskava javnega mnenja«, ki jo je Zagovornik izvedel v letu 2017. Del raziskave ostaja enak, saj je s tem  želel Zagovornik pridobiti primerjalne podatke, kar omogoča spremljanje morebitnih sprememb javnega mnenja v triletnem obdobju. Namen javnomnenjske raziskave je bil pridobiti vpogled v stališča in izkušnje prebivalcev Slovenije glede diskriminacije med splošno populacijo. Zato je skupaj z Inštitutom za raziskovanje trga in medijev Mediana, d. o. o., ki je izvedel raziskavo, pripravil anketni vprašalnik. Raziskovalna metoda je bila kombinacija računalniško podprtega telefonskega anketiranja in računalniško podprtega spletnega anketiranja. Anketiranje se je izvajalo med 30. oktobrom in 9. novembrom 2020. 

Tags: diskriminacija, enakost, javno mnenje, predsodki, socialna distanca, stališča
Organization: ZAGOVORNIK NAČELA ENAKOSTI
Strukturna diskriminacija kot ovira pri doseganju cilja dostojnega življenja za vse (ŠTUDIJA)

Ključni sklopi raziskovalnih dejavnosti so bili družboslovna študija, študija s pravno analizo ter pregled in analiza izdelkov Zagovornika v obdobju od leta 2016 do vključno leta 2021.

Raziskovalci Fakultete za socialno delo Univerze v Ljubljani, ki so pripravili družboslovno študijo, so se osredotočili na širši družbeni položaj posameznikov, ki jih diskriminacija posebej ogroža. V okviru družboslovne študije so pripravili tudi osnutek osveščevalne akcije.

Raziskovalci so opozorili, da se pri sociološkem raziskovanju strukturne diskriminacije soočajo s težavami zaradi odsotnosti ali pomanjkljivih zbirk podatkov. Priporočili so nadaljnje raziskovanje položaja in uresničevanja pravic naslednjih skupin:

odrasli z oviranostmi v socialnem varstvu, na področju zaposlovanja in trga dela;
stari ljudje v domski oskrbi, njihovo zagovorništvo in participacija;
otroci in mladostniki z ovirami na področju socialnega varstva in šolanja;
družine na področju trga dela in stanovanjske politike;
ženske na področju trga dela in glede nadlegovanja kot oblike diskriminacije;
LGBTIQ ljudje glede pravnega priznanja spola in dostopnosti do zdravstva ter posegov v zdravstvu, brezdomnosti mladih itn.

Raziskovalci Pravne fakultete Univerze v Ljubljani, ki so izvedli študijo s pravno analizo, ugotavljajo, da strukturna diskriminacija ni pravno opredeljen pojem, ne v mednarodnem pravu in ne v pravu EU ali v domači zakonodaji. Sistem varovanja človekovih pravic je namreč osredotočen predvsem na varstvo pravic posameznikov, na varstvo skupin pa le v omejenem obsegu. Mednarodna politična, pogodbena in sodna telesa večinoma ne opredelijo pojma strukturne diskriminacije oziroma ga redko uporabljajo. Nekateri organi v EU so sprejeli lastno definicijo tega pojma.

Zaključne ugotovitve raziskave so bile, da se v zadnjem času izraz strukturna diskriminacija uporablja predvsem v poročilih z ugotovitvami o diskriminatornih ravnanjih v času epidemije covida-19. Nanaša se na področja dostopa do izobraževanja za otroke, neenakosti med spoloma, dostopa do zdravstvenega varstva in predvsem do cepiv, zaposlovanja ter na strukturno diskriminacijo starejših, beguncev in migrantov, žensk in deklet, oseb z invalidnostjo, otrok ter LGBTIQ ljudi.

Tags: diskriminacija, manjšine, ogrožene skupine, pomanjkanje podatkov, pravna analiza, strukturna diskriminacija
Organization: ZAGOVORNIK NAČELA ENAKOSTI
Raziskovalno poročilo Javnomnenjska raziskava o percepciji diskriminacije v Sloveniji 2017 (ŠTUDIJA)

Konec leta 2017 je Zagovornik načela enakosti izvedel raziskavo o diskriminaciji v Sloveniji, katere namen je bil pridobiti vpogled v javno mnenje o diskriminaciji med splošno populacijo. Opravil jo je Inštitut za raziskovanje trga in medijev Mediana, katerega vzorčni okvir so bili prebivalci Republike Slovenije v starosti od 15 do 75 let. Raziskava je bila izvedena na vzorcu (N = 1011), ki je za Slovenijo reprezentativen po spolu, starosti, regiji in izobrazbi. Zbiranje podatkov je potekalo v drugi polovici oktobra in v začetku novembra 2017, pri čemer je polovica respondentov sodelovala preko telefona, polovica pa preko spleta. 

Tags: diskriminacija, enakost, javno mnenje, predsodki, socialna distanca, stališča
Organization: ZAGOVORNIK NAČELA ENAKOSTI
Zbirka obvestil v zvezi izvajanja postopkov oddaje javnih naročil

Naročniki v skladu z določili ZJN-3 in ZJNPOV na portalu javnih naročil  objavljajo obvestila v zvezi izvajanja  postopkov v obliki obrazcev. Podatki v obvestilih so različni od vrste obvestila, nanašajo pa se na nanašajo javnega naročnika/naročnika, predmet naročila, pravne, ekonomske, finančne in tehnične informacije, postopek, dopolnilne informacije, oddajo naročila/koncesije, obrazložitve, spremembe, mesto objave.

Tags: javno naročanje, koncesija za opravljanje storitev
Organization: MINISTRSTVO ZA JAVNO UPRAVO
Statist

Informacijska rešitev zagotavlja celovito, neposredno in posodobljeno objavo podatkov o oddanih javnih naročilih v Republiki Sloveniji, od 1. 1. 2013 naprej. Prikazani podatki se nanašajo na naročnika (naziv, regija sedeža), na postopek (predmet, zakonska podlaga, vrsti postopka…) in na ponudnika (naziv, državo sedeža, regijo – za slovenske ponudnike). Na vstopni strani je prikazana oddaja naročil po desetih največjih naročnikih, desetih največjih ponudnikih, ki so naročilo prejeli ter najbolj pogosto oddana naročila po predmetu in zakonski podlagi za tekoče leto.

Tags: javno naročanje
Organization: MINISTRSTVO ZA JAVNO UPRAVO
Evidenca gospodarskih subjektov z izrečenimi stranskimi sankcijami izločitve iz postopkov javnega naročanja

Ministrstvo, pristojno za javna naročila, vodi evidenco gospodarskih subjektov z izrečenimi stranskimi sankcijami izločitve iz postopkov javnega naročanja na podlagi Zakona o javnem naročanju (ZJN-3), Zakona o javnem naročanju na področju obrambe in varnosti (ZJNPOV) ter Zakona o preprečevanju dela in zaposlovanja na črno (ZPDZC-1), objavi pa jo na svoji spletni strani. 
Evidenca obsega polno ime in matično številko gospodarskega subjekta, datum uvrstitve gospodarskega subjekta v evidenco in datum, do katerega je gospodarski subjekt izločen iz postopkov naročanja.                                                                                                                                                                                                                            
Ministrstvo uvrsti gospodarski subjekt v evidenco v treh delovnih dneh po prejemu obvestila. Zoper uvrstitev v evidenco gospodarskih subjektov z negativnimi referencami pritožba ni dopustna.
 Ministrstvo iz evidence zbriše gospodarski subjekt v treh delovnih dneh po datumu do katerega je gospodarski subjekt izločen iz postopkov naročanja.

Tags: Javno naročanje
Organization: MINISTRSTVO ZA JAVNO UPRAVO